CELEX: 32014R0264
Language: lv
Date: 2014-03-14 00:00:00
Title: Komisijas Regula (ES) Nr. 264/2014 ( 2014. gada 14. marts ), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz polivinilpirolidon-vinilacetāta kopolimēra izmantošanu cietos uztura bagātinātājos un Komisijas Regulas (ES) Nr. 231/2012 pielikumu attiecībā uz tā specifikācijām  Dokuments attiecas uz EEZ

15.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 76/22
            
         
      KOMISIJAS REGULA (ES) Nr. 264/2014
   (2014. gada 14. marts),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz polivinilpirolidon-vinilacetāta kopolimēra izmantošanu cietos uztura bagātinātājos un Komisijas Regulas (ES) Nr. 231/2012 pielikumu attiecībā uz tā specifikācijām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu, 14. pantu un 30. panta 5. punktu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā ir noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Komisijas Regulā (ES) Nr. 231/2012 (3) ir noteiktas Regulas (EK) Nr. 1333/2008 II un III pielikumā uzskaitīto pārtikas piedevu, tostarp krāsvielu un saldinātāju, specifikācijas.
            
         
               (3)
            
            
               Minētos sarakstus saskaņā ar Regulas (EK) Nr. 1331/2008 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (4)
            
            
               Pieteikums atļaujai izmantot polivinilpirolidon-vinilacetātu cietos uztura bagātinātājos kā saistvielu/apvalkotājvielu tika saņemts 2009. gada 6. oktobrī. Pēc tam pieteikumu darīja pieejamu dalībvalstīm saskaņā ar Regulas (EK) Nr. 1331/2008 4. pantu.
            
         
               (5)
            
            
               Eiropas Pārtikas nekaitīguma iestāde izvērtēja, cik drošs ir polivinilpirolidon-vinilacetāta kopolimērs (4), ja to izmanto par pārtikas piedevu, un secināja, ka polivinilpirolidon-vinilacetāta kopolimēra kā saistvielas/apvalkotājvielas izmantošana ieteicamajos lietošanas veidos cietos uztura bagātinātājos nevarētu radīt bažas par tā kaitīgumu.
            
         
               (6)
            
            
               Tehnoloģiski ir vajadzība izmantot polivinilpirolidon-vinilacetāta kopolimēru celulozes formulējumā uztura bagātinātājos. Tas uzlabo apvalka viskozitāti, palielina pārklāšanas ātrumus un uzlabo apvalka salipi. Tas arī dod iespēju nodrošināt pārklāšanas procesa nepārtrauktību, tādējādi samazinot šā procesa norises ilgumu. Tāpēc ir lietderīgi atļaut izmantot šo piedevu kā glazēšanas līdzekli cietos uztura bagātinātājos un piešķirt tai numuru E 1208 kā polivinilpirolidon-vinilacetāta kopolimēra E numuru.
            
         
               (7)
            
            
               Polivinilpirolidon-vinilacetāta kopolimēru (E 1208) pirmo reizi iekļaujot Regulas (EK) Nr. 1333/2008 II un III pielikumā noteiktajā Savienības atļauto pārtikas piedevu sarakstā, Regulā (ES) Nr. 231/2012 būtu jāiekļauj šīs pārtikas piedevas specifikācijas.
            
         
               (8)
            
            
               Tādēļ Regula (EK) Nr. 1333/2008 un Regula (ES) Nr. 231/2012 būtu attiecīgi jāgroza.
            
         
               (9)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas I pielikumu.
   2. pants
   Regulas (ES) Nr. 231/2012 pielikumu groza saskaņā ar šīs regulas II pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 14. martā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 354, 31.12.2008., 16. lpp.
   
      (2)  OV L 354, 31.12.2008., 1. lpp.
   
      (3)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).
   
      (4)  EFSA Journal 2010, 8(12):1948.
   
      I PIELIKUMS
      Regulas (EK) Nr. 1333/2008 II pielikumu groza šādi:
      
                  1)
               
               
                  pielikuma B daļas 3. punktā “Pārtikas piedevas, kas nav krāsvielas vai saldinātāji” pēc ieraksta par pārtikas piedevu E 1207 Anjonais metakrilāta kopolimērs iekļauj šādu ierakstu:
                  
                              “E 1208
                           
                           
                              Polivinilpirolidon-vinilacetāta kopolimērs”
                           
                        
            
                  2)
               
               
                  pielikuma E daļas kategorijā Nr. 17.1. “Uztura bagātinātāji cietā veidā, tostarp kapsulās, tabletēs un citos līdzīgos veidos, izņemot košļājamos produktus” pēc ieraksta E 1207 Anjonais metakrilāta kopolimērs iekļauj šādu ierakstu:
                  
                               
                           
                           
                              “E 1208
                           
                           
                              Polivinilpirolidon-vinilacetāta kopolimērs
                           
                           
                              100 000”
                           
                           
                               
                           
                           
                               
                           
                        
            
   
      II PIELIKUMS
      Regulas (ES) Nr. 231/2012 pielikumā pēc specifikācijas par pārtikas piedevu E 1207 (Anjonais metakrilāta kopolimērs) iekļauj šādu ierakstu:
      
         “E 1208 POLIVINILPIROLIDON-VINILACETĀTA KOPOLIMĒRS
         
         
                     
                        Sinonīmi
                     
                  
                  
                     Kopolividons, kopovidons, 1-vinil-2-pirolidon-vinilacetāta kopolimērs, 2-pirolidinons, 1-etenil-, polimērs ar etenilacetātu
                  
               
                     
                        Definīcija
                     
                  
                  
                     To izgatavo, izmantojot N-vinil-2-pirolidona un vinilacetāta brīvo radikāļu kopolimerizāciju propān-2-ola šķīdumā ierosinātāju klātbūtnē.
                  
               
                     
                        Einecs numurs
                  
                  
                      
                  
               
                     Ķīmiskais nosaukums
                  
                  
                     Etiķskābe, etenilesteris, polimērs ar 1-etenil-2-pirolidinonu
                  
               
                     Ķīmiskā formula
                  
                  
                     (C6H9NO)n.(C4H6O2)m
                     
                  
               
                     Vidējā viskozimetriskā molekulmasa
                  
                  
                     No 26 000 līdz 46 000 g/mol.
                  
               
                     Pamatviela
                  
                  
                     Slāpekļa saturs 7,0–8,0 %
                  
               
                     
                        Apraksts
                     
                  
                  
                     Fizikālais stāvoklis raksturojams kā balts līdz dzeltenīgi balts pulveris vai pārslas ar daļiņu vidējo lielumu no 50–130 μm
                  
               
                     
                        Identifikācija
                     
                  
               
                     Šķīdība
                  
                  
                     Brīvi šķīst ūdenī, etanolā, etilēna hlorīdā un ēterī.
                  
               
                     Infrasarkanās absorbcijas spektroskopija
                  
                  
                     Jānosaka
                  
               
                     Eiropas krāsu tests (BY Colour)
                  
                  
                     Minimāli BY5
                  
               
                     K-vērtība (1) (1 % cietvielas ūdens šķīdumā)
                  
                  
                     25,2–30,8
                  
               
                     pH
                  
                  
                     3,0–7,0 (10 % ūdens šķīdums)
                  
               
                     
                        Tīrība
                     
                  
               
                     Vinilacetāta komponents kopolimērā
                  
                  
                     Ne vairāk kā 42,0 %
                  
               
                     Brīvais vinilacetāts
                  
                  
                     Ne vairāk kā 5 mg/kg
                  
               
                     Kopā pelni
                  
                  
                     Ne vairāk kā 0,1 %
                  
               
                     Aldehīds
                  
                  
                     Ne vairāk kā 2 000 mg/kg (kā acetaldehīds)
                  
               
                     Nesaistīts N-vinilpirolidons
                  
                  
                     Ne vairāk kā 5 mg/kg
                  
               
                     Hidrazīns
                  
                  
                     Ne vairāk kā 0,8 mg/kg
                  
               
                     Peroksīda skaitlis
                  
                  
                     Ne vairāk kā 400 mg/kg
                  
               
                     Propān-2-ols
                  
                  
                     Ne vairāk kā 150 mg/kg
                  
               
                     Arsēns
                  
                  
                     Ne vairāk kā 3 mg/kg
                  
               
                     Svins
                  
                  
                     Ne vairāk kā 2 mg/kg
                  
               
                     Dzīvsudrabs
                  
                  
                     Ne vairāk kā 1 mg/kg
                  
               
                     Kadmijs
                  
                  
                     Ne vairāk kā 1 mg/kg
                  
               
      
         (1)  K-vērtība: bezdimensiju indekss, ko aprēķina no atšķaidītu šķīdumu kinētiskās viskozitātes mērījumiem; to izmanto, lai noteiktu iespējamo polimerizācijas pakāpi vai polimēra molekulas izmēru.”